**Notă informativă**

**la proiectul hotărârii Guvernului „Cu privire la transmiterea unor bunuri imobile”**

|  |
| --- |
| 1. Denumirea autorului și, după caz, a participanților la elaborarea proiectului |
|  Proiectul Hotărârii Guvernului cu privire la transmiterea unor bunuri imobile a fost elaborat de către Compania Națională de Asigurări în Medicină.  |
| 2. Condițiile ce au impus elaborarea proiectului de act normativ şi finalitățile urmărite |
|  Proiectul Hotărârii Guvernului cu privire la transmiterea unor bunuri imobile a fost elaborat în scopul utilizării eficiente a bunurilor proprietate a statului, aflat în administrarea Companiei Naționale de Asigurări în Medicină.Astfel, proiectul de hotărâre a fost elaborat în corespundere cu prevederile art. 8 alin. (2) al Legii nr. 523/199 cu privire la proprietatea publică a unităților administrativ-teritoriale, care stipulează că, transmiterea patrimoniului din proprietatea publică a statului în  proprietatea  publică a unităţii administrativ-teritoriale se face prin hotărâre a Guvernului, cu acordul consiliului local respectiv. |
| 3. Descrierea gradului de compatibilitate, pentru proiectele care au ca scop armonizarea legislației naționale cu legislația Uniunii Europene |
|  Proiectul respectiv nu are scopul armonizării legislației cu legislația Uniunii Europene |
| 4. Principalele prevederi ale proiectului și evidențierea elementelor noi |
| Proiectul hotărârii de Guvern cu privire la transmiterea unor bunuri imobile a fost elaborat în temeiul prevederilor art. 14 alin. (1) lit. b) din Legea nr.121/2007 privind administrarea și deetatizarea proprietății publice, și art. 8 alin. (2) din Legea nr. 523/199 cu privire la proprietatea publică a unităților administrativ-teritoriale, în contextul deciziei Consiliului raional Taraclia din data de 12.12.2019 nr.3/8 și dispune transmiterea, cu acordul Consiliului raional respectiv, din proprietatea statului, administrarea Companiei Naționale de Asigurări în Medicină, în proprietatea raionului Taraclia, bunurilor imobile cu numerele cadastrale imobil 8701208.088.01 și teren 8701208.088, situat în or. Taraclia, str. Cotovscogo, nr. 5a.Menționăm că, bunurile imobile respective, care la moment se află în administrarea Companiei Naționale de Asigurări în Medicină, nu sunt necesare și utile, pe când Consiliul raional Taraclia și-a manifestat interesul în posesia și administrarea acestor bunuri.În speță, menționăm că urmare a reorganizării structurale a CNAM, aprobate prin Hotărârea Guvernului nr.1053/2013 cu privire la modificarea Hotărârii Guvernului nr.1432/2002, s-a redus numărul agențiilor teritoriale ale CNAM de la 7 la 5. Astfel, urmare a lichidării Agenției teritoriale Taraclia, atribuțiile CNAM în teritoriul respectiv, sunt exercitate de către un singur reprezentant al CNAM, care nu necesită utilizarea în totalitate a bunurilor imobile care fac obiectul prezentului proiect de hotărâre, și care constituie 427,2 m2. Concomitent, se prevede că, Compania Națională de Asigurări în Medicină în comun cu Consiliul raional Taraclia, vor institui comisia de transmitere și vor asigura, în termen de 30 de zile, transmiterea bunurilor imobile nominalizate, în conformitate cu prevederile Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr. 901/2015. |
| 5. Fundamentarea economico-financiară |
| Implementarea prevederilor proiectului nu necesită cheltuieli financiare suplimentare din bugetul de stat. Cheltuielile aferente înregistrării modificărilor corespunzătoare în Registrul bunurilor imobile vor fi suportate de Consiliul raional Taraclia.  |
| 6. Modul de încorporare a proiectului în sistemul actelor normative în vigoare |
| Proiectul elaborat se încadrează în cadrul normativ în vigoare, iar aprobarea acestuia nu va genera ca consecință necesitatea amendării altor acte normative. |
| 7. Avizarea și consultarea publică a proiectului |
| În scopul respectării prevederilor Legii nr.239/2008 privind transparența în procesul decizional, proiectul de hotărâre este plasat pe pagina oficială a CNAM www.cnam.md, compartimentul Transparența decizională, precum și pe platforma guvernamentală www.particip.gov.md. Informația privind rezultatele expertizei, inclusiv a expertizei anticorupție va fi inclusă în sinteză, ulterior recepționării avizelor respective și a raportului de expertiză anticorupție.  |
| 8. Constatările altor expertize |
| Proiectul nu conține prevederi de reglementare a activității de întreprinzător, în contextul Legii cu privire la principiile de bază de reglementare a activității de întreprinzător nr. 235/2006, astfel nefiind necesară elaborarea analizei impactului de reglementare.  |

**Director general Valentina BULIGA**